Μείναμε πάρα πολύ ευχαριστημένοι από την επί ένα μήνα παραμονή μας στο διαμέρισμα της κυρίας Γαρουφαλλιάς και του κυρίου Φώτη.
Ο χώρος είναι ιδιαίτερα καλοφτιαγμένος, καθαρός, ήσυχος, το υπνοδωμάτιο εξαιρετικά ευχάριστο και ευρύχωρο.
Η κουζίνα το ίδιο, μπορεί κανείς να μαγειρέψει με άνεση όποιο φαγητό επιθυμεί και να το απολαύσει στην όμορφη βεράντα μέσα στον κήπο με θέα την θάλασσα και (αν είναι τέτοια η ώρα) το όμορφο ηλιοβασίλεμα!
Οι οικοδεσπότες είναι υπέροχοι, πολύ φιλόξενοι και θα σας μάθουν και κάποια μυστικά για το νησί που δεν τα γνωρίζετε.
Το συνιστούμε ανεπιφύλακτα και ελπίζουμε σύντομα να έχουμε και πάλι την χαρά να ξαναπάμε!